خطابك كتير

خطابك كتير

   كلمات 
خطابك كتير و قالو لى تستاهلى الدهب و اللولى

من بين الحبايب واحد بتشاورى عليه وتقولى

حبيبى أهوه .. خطيبى أهوه

ما فيش غيره ليا و مافيش غيرى لوه .. أهوه

حبيبى أهوه .. خطيبى أهوه

بتفوت الليالى عليكى و خيال الفرح حواليكى

و الشوق اللى حير قلبك بيبان لوه ف ضى عينيكى

مكسوفه تقولى لوه عليه طب اخرة سكوتك إيه

و يا ريتك يا حلوه تنولى وياه الأمل و تقولى

حبيبى أهوه .. خطيبى أهوه

ما فيش غيره ليا و مافيش غيرى لوه .. أهوه

حبيبى أهوه .. خطيبى أهوه

علا شط البحور و الانسان حوالينا الحياة مبتسمه

و قلوب الحبايب جايه تستنا النصيب و القسمه

يا شقاه اللى عاش وحدانى و يا بخته اللى يلقا التانى

ويقول للأحبه هاتو لى شربات الفرح و قولو لى

حبيبى أهوه .. خطيبى أهوه

ما فيش غيره ليا و مافيش غيرى لوه .. أهوه

حبيبى أهوه .. خطيبى أهوه
 شوف كمان 
ليستة اغانى شاديه

تصنيف:اغانى باللغه المصريه
تصنيف:اغانى شاديه
تصنيف:كلمات اغانى